הסיפור הפשוט של השועל
שועל חוצה לו כביש ממהר הוא אל אימו ; היא מחכה לו שם מעבר לערוץ ; גם שאול שועט הביתה להגיע אל אשתו ; התוצאה היא כמובן שועל מחוץ ; ההתנגשות בלתי נמנעת וכביכול חומד לצון ; כי על המכונית הנוסעת מתנוססת מדבקה ; אין דבר העומד בפני הרצון ; ואת זה שועל יודע כי לימדה אותו אימו ; אך רצונות של אחרים חרצו את גורלו ולקחו אותו מפה ; ולא תוכל להילחם בזה גם לא תצליח להבין ; כי יש אחד שיודע אך הוא מזמן לא מדבר עם אנשים ; ויש אחד ששומע אבל אולי הוא עסוק ; ברצונות של אחרים ; זה לא אני המצאתי תשאלו את שי עגנון ; ואת הירשל שאהב את בלומה ; וגם היא אותו אך זה נגמר בשיגעון (וכך הוא אומר לה) ; ידי אחרים עלינו בלומה הם עושים בנו כרצונם ; וכל מה שנותר לאומללים שכמותנו זה להיות כחומר בידם ; ואת זה בלומה יודעת היא למדה מאביה חיים ; ומבין השורות היא כמו שומעת את קולו ; זו גזירה משמיים ; היא לא תוכל להילחם בזה גם לא תצליח להבין ; ויש אחד שיודע אך הוא מזמן לא מדבר עם אנשים ; ויש אחד ששומע אבל אולי הוא עסוק ; ברצונות של אחרים ; בלילות אפשר לשמוע את יללות אמו של השועל ; בלילות אפשר לדמוע מבכיו של הירשל ; על כפות המנעול של משפחת מזל ; בלילות אפשר לשמוע את כאבו האמיתי של העולם ; ואין לאן לברוח מהבכי הזה הנעלם ; ואת זה כולם יודעים ובכל זאת הם בורחים ; לא להביט למשוגע בפנים לא לשמוע ; יללות של שועלים ; ולא תוכל להילחם בזה גם לא תצליח להבין ; כי יש אחד שיודע אך הוא מזמן לא מדבר עם אנשים ; ויש אחד ששומע אבל אולי הוא עסוק ; ברצונות של אחרים ; ומה אתם אומרים ; כותב השיר הזה מתעלם בעקביות מהטוב שיש לאנשים ; כותב השיר מתעלם באדיקות מהצד הבריא של החיים ; באופן כללי כותב השיר הזה ; מתרחק כמו מאש מכל שמץ תקוה ; לא פלא שככה הוא נראה לא פלא שככה הוא נשמע ; ואת זה גם הוא יודע הוא שמע את זה מִכם ; ונותר לו רק להשתגע או פשוט ; להפסיק להילחם ; הוא לא יוכל להילחם בזה גם לא יצליח להבין ; ומה בכלל הוא יודע על אלוהים על אנשים על החיים ; ואם הוא לא שומע אז אולי הוא עסוק ; ברצונות של אחרים; 